နှာတကသုတ်

-အံ၊၂၊၅၀၉။ အံ၊မြန်၊၂၊၆၃၄။ -အင်္ဂုတ္တရနိကာယ၊ သတ္တကနိပါတ၊ ၉-သမဏဝဂ္ဂ၊ ပဉ္စမသုတ်။ ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ရဟန်းတို့ တရားခုနှစ်မျိုးကို ဆေးကြောသုတ်သင် အပ်ပြီးသောကြောင့် “နှာတက” မည်၏ဟု ရဟန်းတို့အား ဘုရားရှင် ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ နှာတကသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ဆေးကြောသုတ်သင်အပ်သည်၏ အဖြစ်ကြောင့် နှာတကမည်ပုံကို ဟောကြားတော်မူခဲ့သည်။ နှာတကသုတ် ဆေးကြော သုတ်သင်အပ်သည်၏ အဖြစ်ကြောင့် နှာတက မည်၏။ ထင်ရှားရှိသော ခန္ဓာငါးပါး၌ အမြင်မှားမှု ‘သက္ကာယဒိဋ္ဌိ’ ကို ဆေးကြောသုတ်သင်အပ်၏။ မဝေခွဲနိုင်မှု ‘ဝိစိကိစ္ဆာ’ ကို ဆေးကြောသုတ်သင်အပ်၏။ ခွေး နွား စသည်တို့၏ အလေ့အကျင့်ကို အမှန်ဟု မှားသောအားဖြင့် သုံးသပ်မှု ‘သီလဗ္ဗတပရာမာသ” ကို ဆေးကြောသုတ်သင်အပ်၏။ စွဲမက်မှု ‘ရာဂ’ ကို ဆေးကြောသုတ်သင်အပ်၏။ အမျက်ထွက်မှု ‘ဒေါသ’ ကို ဆေးကြောသုတ်သင်အပ်၏။ တွေဝေမှု ‘မောဟ’ ကို ဆေးကြောသုတ်သင်အပ်၏။ ထောင်လွှာမှု ‘မာန’ ကို ဆေးကြောသုတ်သင်အပ်၏။ ရဟန်းတို့ ဤဆေးကြောသုတ်သင်အပ်သည်၏ အဖြစ်ကြောင့် နှာတကမည်၏ ဟု(မိန့်တော်မူ၏)။ ကိုးကား ကဏ္ဍ:အင်္ဂုတ္တရနိကာယ်